A propuesta esfendita en iste hackaton por o nuestro Direutor Executivo, Miguel Martínez Tomey, y que ha otenito ro reconoximiento de El Hueco (entidat promotora d’autividaz de luita cuentra ra espoblazión tals como a feria “Presura”) será desarrollata por a prestichiosa cobadora d’interpresas Bridges for Billions. Iste ye o contenito d’a ideya planteyata por Delera:
#000002
Idea: creyar un Rete Economico Rural (RER) compuesto de proveyedors de biens y servizios aposaus en o meyo rural rechistratos en un direutorio con a fin d’enfilar as dezisions de crompa d’interpresas y consumidors finals rurals enta ditos proveyedors. D’atro costau, ístos aberbar d’ofrexer á os suyos cliens rechistratos bella mena d’aventaxa en pre u prestazions.
#000003
Problema que resuelve: aduya á mantener o volumen de negozio d’as interpresas rurals endizcando a “crompa rural” por parti d’as interpresas y consumidors rurals, amillorando l’atrautivo d’a suya produzión fren á competidors afincatos en o meyo urbano. Con o tiempo, os chestors d’o rete (una nueva interpresa) pueden desarrollar as suyas potenzialidaz fazelitando ro establimiento de vinclos y mesmo alianzas comerzials estables entre interpresas d’o meyo rural, fizoniando as formulas d’economía colaboradera, organizando crompas coleutivas ta ofrexer biens y servizios en condizions más ventallosas, fidelizando cliens y achuntando atros tanto en o meyo rural como en l’urbano.
#000004
Traza de fer-lo: en os zaguers años s’ha chenerau un ecosistema innovador en o meyo rural que ha crexito con rapidez y que se compone de moltiples retes sozials, muitos d’ellos de nivel comarcal u provinzial. Á traviés d’un portal web cudiadosamén conzebito, organizato y chestionato se puede enamplar y potenziar a capazidat de “alcanze” d’os componens interpresarials d’istos retes metendo en valor o suyo potenzial como cheneradoras de mercaus. S’amenistareba presonal y meyos apropiaus ta ra suya mesa en marcha, filando enta o suyo refincamiento como un proyeuto interpresarial.
#000005
Benefizio: en establir un sistema de crompa y venda de “preferencia rural” se chenera un fluxo rural-rural de produzión y requesta que aduya á sustener o volumen de negozio drento d’a economía d’as zonas rurals (en muitos aspeutos más vulnerable que o texiu economico d’as zonas urbanas), sin perchudizio d’as dezisions finals de crompa. Aduyareba á acodalar os negozios rurals que enduran agora a crisis d’o COVID-19 pero dimpués de superar-la poderba fer-se servir como ferramienta ta afavorexer a suya competitividat. A propia chestión, diversificazión y espansión d’o RER rebaila ra creyazión d’una interpresa con os suyos puestos de treballo.
#000006
Esta web no utiliza cookies ni recopila información de quienes la visitan.
Ista web no fa servir cookies ni replega informazión de qui la vesita.
This website does not use cookies or collect information from visitors.
Ce site n'utilise pas de cookies et ne collecte pas d'informations sur ses visiteurs.Aceptar .
#000009